Քաղաքացիական հասարակության զարգացման կենտրոն հ/կ նախաձեռնությամբ եւ Հայաստանում ԱՄՆ դեսպանատան ֆինանսավորմամբ (մոտ 20 հազար դոլար) Արարատի, Արմավիրի, Արագածոտնի եւ Կոտայքի մարզերում մեկ տարի իրականացվել է «Հզորացնելով գյուղական համայնքը» ծրագիրը, որի նպատակն է տեղական եւ ազգային մակարդակներում որոշումներ կայացնելու գործում մեծացնել գյուղի կանանց դերը: Ծրագրին մասնակցել է 120 կին, ում համար կազմակերպվել են դասընթացներ, բարձրացրել նրանց իրազեկվածության աստիճանը: Ըստ հ/կ նախագահ Սվետլանա Ասլանյանի` այսկերպ փորձում են վերականգնել ավանդույթը, երբ համայնքը պետության մեջ դեր ունեն և ուզում են, որ կանայք համայնքի կյանքում դեր ունենան: